கேள்வி: ஆஷா கதில்கர் - தொழில் என்பது என்ன?
பதில்: கதில்கர் அகில இந்திய வானொலியில் வழக்கமான பாடகராவார்.[http://www.veethi.com/india-people/asha_khadilkar-profile-3287-24.htm Asha Khadilkar] இவர் ஐக்கிய இராச்சியம், அமெரிக்கா, கனடா மற்றும் சிங்கப்பூர் ஆகிய நாடுகளில் பல சந்தர்ப்பங்களில் தனது தனிப்பட்ட நிகழ்ச்சிகளை செய்துள்ளார். 2000 ஆம் ஆண்டு முதல் மும்பையின் வொர்லி, நேரு மையம் தயாரித்த 4 புதிய மராத்தி இசைத் தொகுப்புகளுக்கு இவர் இசை இயக்கத்தையும் வழங்கியுள்ளார். இவர் இந்திய செம்மொழி இசையின் மேம்பட்ட மாணவர்களுக்கு வழிகாட்டுதலையும் வழங்குகிறார். இவர், தனது கணவர் மாதவ் கதில்கருடன் இணைந்து, பல்வேறு வகையான கலை, இலக்கியம், தேசியவாத நடவடிக்கைகள் மூலம் இந்திய கலாச்சாரத்தைப் பாதுகாக்கவும் பெருக்கவும் அர்ப்பணித்த ஒரு இலாப நோக்கற்ற அமைப்பான உத்தங் சான்ஸ்குதிக் பரிவார் என்றா அறக்கட்டளையை நடத்தி வருகிறார்.
கேள்வி: ஆஷா கதில்கர் - ''சா ரி கா மா பாவுடன்'' குறித்து விரிவாக சொல்லுங்கள்.
பதில்: 2008 ஆம் ஆண்டில், ''ஐடியா சா ரி கா மா பா'' எனப்படும் மராத்தி குரல் பாடும் போட்டி நிகழ்ச்சிக்கு இசை இயக்குநர் சலீல் குல்கர்னியுடன் பிரபல நடுவர்களில் ஒருவராக இவர் இருந்தார். இந்த பருவத்தில் முப்பதுகளின் நடுப்பகுதியிலும் நாற்பதுகளிலும் இருக்கும் பெரியவர்கள் இசையை ஒரு பொழுதுபோக்காகப் பின்தொடர்ந்தனர். இந்த நிகழ்ச்சிக்கு ''சா ரி கா மா பா: ஸ்வப்னா ஸ்வரஞ்சே, நவதருண்யாச்சே'' (புதிய இளைஞர்களின் இசைக்கான கனவு ) என்று பெயரிடப்பட்டது.